**Florin Cernat** (Galati, 10. ožujka 1980.), rumunjski je nogometaš koji trenutno nastupa za turski klub Kaydemir Karabukspor.

Omaleni Cernat karijeru je započeo u najdražem mu Otelulu, klubu iz njegova rodnoga grada, dobivši nadimak "Dijamant iz Galatija".

Za prvu momčad Otelula zaigrao je s 18 godina, da bi nakon manje od dvije sezone prešao u redove bukureštanskog Dinama. Već 2001. godine odlazi u Ukrajinu, točnije Dinamo Kijev, gdje odmah osvaja naslov prvaka države, postigavši 5 golova u 13 utakmica. U međuvremenu postaje kapetan nacionalne U-21 vrste. Naredne je sezone s dva gola u trećem pretkolu Lige prvaka izbacio Levski iz Sofije te odveo svoj klub u ovo cijenjeno nogometno natjecanje. Daljnji uspon zaustavila mu je ozljeda, zbog koje je morao na operaciju u prosincu 2002. godine.

Iako se poslije ozljede uspješno vratio na teren, također zabilježivši par nastupa za rumunjsku reprezentaciju, njegova je karijera krenula silaznom putanjom. Dvije je godine bio u nemilosti trenera radi raznih svađa i nesuglasica, te je rijetko nastupao za prvu momčad. U ljeto 2007. odlazi na jednogodišnju posudbu u splitski Hajduk dok u suprotnom smjeru ide napadač Tomislav Bušić.

U Splitu je već nakon prve utakmice zaradio simpatije zahtjevne publike. Tokom sezone igra redovito u prvoj momčadi, iskazavši se sjajnom tehnikom, te vrsnim izvođenjem prekida, no i nešto slabijim trkačkim sposobnostima i igrom u obrani. Ipak, sezonu završava sa odličnom bilancom od 12 golova i 10 asistencija. Iskazao je svoju želju za ostankom u Splitu, čemu je jedina prepreka bila 2 milijuna dolara teška odšteta koju je Hajduk morao platiti kijevskom Dinamu. Kako se do tog novca nikad nije došlo, Cernat se vratio u Kijev. Inače, kada je došao u kijevski Dinamo Cernat je zatražio dres s cijenjenim brojem deset, jer je to, navodno, njegov sretni broj. Istu praksu nastavio je i u Hajduku.

Nakon isteka ugovora sa Dinamom iz Kijeva 1. srpnja 2009. vratio se u Hajduk potpisavši trogodišnji ugovor, ali je u ljeto 2010. godine prodan u turski klub Kaydemir Karabukspor za 500.000 eura.

Statistika u Hajduku 

| Natjecanje | Nastupi | Golovi |
| --- | --- | --- |
| Prvenstvo | 53 | 10 |
| Kup | 10 | 2 |
| Superkup | 0 | 0 |
| Međunarodne | 6 | 0 |
| Splitski podsavez | 0 | 0 |
| **Ukupno** | **69** | **12**
 |
| Prijateljske | 15 | 5 |
| ***Sveukupno*** | **84** | **17** |

Prvi mu je službeni nastup za Hajduk 19. srpnja 2007. protiv Budućnosti.

Izvori
------

1. ↑  Statistika na službenim stranicama HNK Hajduka

| * p
* r
* u
Sastav HNK Hajduk Split - Sezona 2007./08. |
| --- |
| **jesen** | 
4 Damjanović • 
5 Buljat •
6 Živković • 
7 Pelaić •
8 Musa •
9 Kalinić •
10 Cernat •
11 Andrić •
12 Balić •
13 Čubrilo •
14 Gabrić •
15 Ljubičić •
16 Bartolović •
17 Oremuš •
18 Hrgović • 
19 Linić •
20 Sablić •
21 Rukavina •
22 Gal •
23 Tudor •
25 Tomić •
26 Rubil •
27 Peraić •
28 Pandža •
29 Verpakovskis •
30 Makarin •
**treneri:** Ivan Pudar / Sergije Krešić / Robert Jarni
 |
| 

|  |  |
| --- | --- |
| **proljeće** | 
1 Varvodić •
3 Jozinović • 
5 Buljat •
6 Živković •
7 Pelaić • 
9 Kalinić •
10 Cernat •
11 Andrić •
12 Balić •
13 Rukavina •
14 Gabrić •
15 Ljubičić •
16 Bartolović •
17 Milić •
18 Hrgović / Ćurjurić • 
19 Linić • 
20 Sablić •
21 Čop •
22 Maloča •
23 Tudor •
25 Tomić •
26 Rubil •
28 Pandža • 
29 Verpakovskis •
30 Bušić •
**trener:** Robert Jarni
 |

 |